《将进酒·君不见青青河畔草》
宋代·李新

君不见青青河畔草，秋死严霜春满道。
又不见天边日，薄暮入虞泉，
晓来复更出。匆匆年光不相待，
桑海由来有迁改。人生荏苒百年间，
世上谁能驻光彩。秦皇汉武希长生，
区区烟雾求蓬瀛。骊山茂陵皆蔓，
悠悠千载空含情。荣枯自有主，
富贵不可求。正值百花飞似雪，
如休不饮令心忧。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。